LA UNION - Nakemmeg ti maysa a barangay kagawad a sumangsango iti agtutuon a kaso karaman ti illegal recruitment ditoy siudad ti San Fernando.
Nabigbig ti suspek a ni Gaudencio Andaya Jr., 36-anyos, barangay kagawad ti Brgy. Madayegdeg ditoy siudad.
Immuna iti daytoy, inarestar dagiti otoridad idi kalman ni Andaya babaen ti bisa ti warrant of arrest gapu kadagiti kasona nga illegal recruitment by a syndicate (nga awan ti naisingasing a piansa), illegal recruitment, ken two counts of estafa nga addaan iti pakabuklan a P104,000 bailbond.
Naamuan a nagserbi kas branch manager ti International Student Advisor (ISA) 4 U, Inc. ni Rosales a naiparikep idi pay 2010 gapu kadagiti kaso a syndicated estafa ken illegal recruitment.
Immunan a naarestar ti maysa pay a katrabaho ni Andaya a ni Irene Padilla, 31, gapu met laeng kadagiti kapadana a kaso.
Iti agdama ket nakabaluden iti San Fernando City Jail dagiti dua a suspek.
Kabayatanna, iti met pannakiuman ti Bombo Radyo ken ni Capt. Gerald Tabac iti nasao a barangay kasta metten kadagiti kabagian ni Andaya, imbatadda a naklaat dagitoy idi naamuanda a naibalud ti kagawad gapu kadagiti kaso daytoy.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn